CELEX: 32008D0066
Language: da
Date: 2008-01-21 00:00:00
Title: 2008/66/EF: Kommissionens beslutning af 21. januar 2008 om EF-tilskud til Portugal til landets program for udbygning i 2008 af infrastrukturerne for plantesundhedskontrol af planter og planteprodukter fra tredjelande (meddelt under nummer K(2008) 43)

22.1.2008   
            
            
               DA
            
            
               Den Europæiske Unions Tidende
            
            
               L 17/11
            
         
      KOMMISSIONENS BESLUTNING
   
   af 21. januar 2008
   om EF-tilskud til Portugal til landets program for udbygning i 2008 af infrastrukturerne for plantesundhedskontrol af planter og planteprodukter fra tredjelande
   (meddelt under nummer K(2008) 43)
   (Kun den portugisiske udgave er autentisk)
   (2008/66/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 13c, stk. 5, sjette afsnit, og
   ud fra følgende betragtninger:
   
               (1)
            
            
               I henhold til direktiv 2000/29/EF ydes der EF-tilskud til medlemsstaterne til udbygning af infrastrukturerne for plantesundhedskontrol af planter og planteprodukter fra tredjelande.
            
         
               (2)
            
            
               Ved brev af 21. maj 2007 (ref. DGPC 070521 000604) fremlagde Portugal et program for udbygning i 2008 af landets infrastrukturer for kontrol af planter og planteprodukter fra tredjelande (2). Portugal har søgt om at få tildelt EF-tilskud til dette program for 2008 i henhold til Kommissionens forordning (EF) nr. 998/2002 af 11. juni 2002 om nærmere bestemmelser for ydelse af et finansielt EF-bidrag til medlemsstaterne til udbygning af infrastrukturerne for plantesundhedskontrol af planter og planteprodukter fra tredjelande (3).
            
         
               (3)
            
            
               Kommissionen har på grundlag af de af Portugal forelagte tekniske oplysninger kunnet foretage en præcis og udtømmende analyse af situationen. Kommissionen har opstillet en liste over støtteberettigede programmer til udbygning af kontrolstederne, hvoraf det fremgår, hvordan det foreslåede EF-tilskud fordeles på programmerne. Oplysningerne er også blevet gennemgået af Den Stående Komité for Plantesundhed.
            
         
               (4)
            
            
               Kommissionen har gennemgået programmet og konkluderet, at de i direktiv 2000/29/EF og forordning (EF) nr. 998/2002 fastsatte betingelser og kriterier for ydelse af EF-tilskud er opfyldt.
            
         
               (5)
            
            
               Der bør derfor ydes EF-tilskud til dækning af udgifterne til programmet, som Portugal har forelagt for 2008.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   Tildelingen af et EF-tilskud til dækning af Portugals udgifter i 2008 til programmet for udbygning af kontrolstederne godkendes hermed.
   Artikel 2
   Det i artikel 1 omhandlede EF-tilskud er på i alt 25 960 EUR og fordeles som angivet i bilaget.
   Artikel 3
   Udbetalingen af EF-tilskuddet til programmet, jf. bilaget, er betinget af,
   
               a)
            
            
               at Kommissionen af den berørte medlemsstat har fået bevis for købet og/eller forbedringen af det udstyr og/eller de installationer, der er opført i programmet, i form af relevant dokumentation, og
            
         
               b)
            
            
               at Kommissionen af den berørte medlemsstat har fået forelagt en anmodning om udbetaling af EF-tilskuddet i overensstemmelse med artikel 3 i forordning (EF) nr. 998/2002.
            
         Artikel 4
   Denne beslutning er rettet til Den Portugisiske Republik.
   
      Udfærdiget i Bruxelles, den 21. januar 2008.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 169 af 10.7.2000, s. 1. Senest ændret ved Kommissionens direktiv 2007/41/EF (EUT L 169 af 29.6.2007, s. 51).
   
      (2)  Programmet er — med visse ændringer — en relancering af det program, der allerede blev forelagt for 2006, og som blev godkendt til EF-tilskud ved Kommissionens beslutning 2006/84/EF (EUT L 40 af 11.2.2006, s. 21). Portugal havde ikke indkøbt det relevante udstyr inden for den frist, der er fastsat i forordning (EF) nr. 998/2002, og besluttede at fremlægge et nyt program i 2007.
   
      (3)  EFT L 152 af 12.6.2002, s. 16. Forordningen blev offentliggjort som forordning (EF) nr. 997/2002, men nummeret blev ændret ved en berigtigelse (EFT L 153 af 13.6.2002, s. 18).
   
      BILAG
      PROGRAMMER TIL UDBYGNING AF KONTROLSTEDER
      Programmer og EF-tilskud hertil i 2008
      
                  (EUR)
               
            
                  Medlemsstat
               
               
                  Kontrolsted
                  (administrativ enhed, navn)
               
               
                  Tilskudsberettigede udgifter
               
               
                  Maksimalt EF-bidrag — tilskudssats: 50 %
               
            
                  Portugal
               
               
                  Porto (lufthavn)
               
               
                  4 202
               
               
                  2 101
               
            
                  Leixões (havn)
               
               
                  6 182
               
               
                  3 091
               
            
                  Aveiro (havn)
               
               
                  6 182
               
               
                  3 091
               
            
                  Lissabon (lufthavn)
               
               
                  4 202
               
               
                  2 101
               
            
                  Lissabon (havn)
               
               
                  6 182
               
               
                  3 091
               
            
                  Setúbal (havn)
               
               
                  6 182
               
               
                  3 091
               
            
                  Sines (havn)
               
               
                  6 182
               
               
                  3 091
               
            
                  Faro (lufthavn)
               
               
                  4 202
               
               
                  2 101
               
            
                  Ponta Delgada (lufthavn)
               
               
                  4 202
               
               
                  2 101
               
            
                  Funchal (lufthavn)
               
               
                  4 202
               
               
                  2 101
               
            
                  EF-tilskud i alt
               
               
                  25 960